62020CO0113_INF
Euroopa Kohtu (kuues koda) 1. oktoobri 2020. aasta määrus –Slovenský plynárenský priemysel
(kohtuasi C‑113/20)
Eelotsusetaotlus – Euroopa Kohtu kodukorra artikkel 99 – Direktiiv 90/435/EMÜ – Eri liikmesriikide emaettevõtjate ja tütarettevõtjate suhtes kohaldatav ühine maksustamissüsteem – Ratione temporis kohaldamisala – Liikmesriigi Euroopa Liiduga ühinemise kuupäevale eelneva ajavahemiku eest tasumisele kuuluv tulumaks – Pärast liiduga ühinemise kuupäeva tehtud maksuotsus, millega arvutati maksunõue ümber
Eelotsuse küsimused – Euroopa Kohtu pädevus – Piirid – Eri liikmesriikide emaettevõtjate ja tütarettevõtjate suhtes kohaldatavat ühist maksustamissüsteemi reguleeriva liidu direktiivi tõlgendamine – Liikmesriigi Euroopa Liiduga ühinemisele eelneval maksustamisaastal tasumata jäänud tulumaksu sissenõudmine – Pärast liiduga ühinemise kuupäeva tehtud maksuotsus, millega arvutati maksunõue ümber – Välistamine
(ELTL artikkel 267; nõukogu direktiiv 90/435)
(vt punktid 25, 30 ja 31 ning resolutsioon)
Resolutsioon
Nõukogu 23. juuli 1990. aasta direktiiv 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta ei kuulu kohaldamisele olukorras, kus liikmesriigi maksuhaldur nõuab maksukohustuslaselt selle liikmesriigi Euroopa Liiduga ühinemisele eelneval maksustamisaastal tasumata jäänud tulumaksu sisse maksuotsuse alusel, millega arvutati maksunõue ümber pärast selle riigi liiduga ühinemist.